phoneee/thai-legal-corpus huggingface dataset:
ประกาศกระทรวงการคลังประกาศกระทรวงการคลังเรื่องผลการจำหน่ายพันธบัตรรัฐบาล ในปีงบประมาณ พ.ศ. ๒๕๕๙ครั้งที่ ๘[๑] เพื่อให้เป็นไปตามความในมาตรา๑๖ แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังขอประกาศให้ทราบโดยทั่วกันว่ากระทรวงการคลังโดยความเห็นชอบของคณะรัฐมนตรีอาศัยอำนาจตามความในมาตรา ๒๐ (๑) และมาตรา ๒๑แห่งพระราชบัญญัติการบริหารหนี้สาธารณะ พ.ศ. ๒๕๔๘และที่แก้ไขเพิ่มเติมโดยพระราชบัญญัติการบริหารหนี้สาธารณะ (ฉบับที่ ๒) พ.ศ. ๒๕๕๑ได้ดำเนินการกู้เงินเพื่อชดเชยการขาดดุลงบประมาณ ในปีงบประมาณ พ.ศ. ๒๕๕๙โดยการจำหน่ายพันธบัตรรัฐบาล ในปีงบประมาณ พ.ศ. ๒๕๕๙ ครั้งที่ ๘ซึ่งมีเงื่อนไขและสาระสำคัญดังนี้๑.กระทรวงการคลังได้ดำเนินการจำหน่ายพันธบัตรรัฐบาลในปีงบประมาณ พ.ศ. ๒๕๕๙ ครั้งที่ ๘ วงเงิน ๑๐,๐๐๐ ล้านบาท โดยมีรายละเอียดดังนี้๑.๑พันธบัตรรัฐบาลนี้เป็นการเพิ่มปริมาณ (Re-open) พันธบัตรรัฐบาล ในปีงบประมาณพ.ศ. ๒๕๕๓ ครั้งที่ ๒ (LB296A) ทำให้วงเงินรวมของพันธบัตรรัฐบาลรุ่นนี้เป็น๑๙๓,๒๕๒ ล้านบาท๑.๒พันธบัตรรัฐบาลนี้มีอายุคงเหลือ ๑๓.๔๑ ปี โดยจะไถ่ถอนครั้งเดียวทั้งจำนวนในวันที่๒๒ มิถุนายน ๒๕๗๒ และไม่มีการไถ่ถอนก่อนครบกำหนดหากวันไถ่ถอนตรงกับวันหยุดธนาคารแห่งประเทศไทยให้เลื่อนวันไถ่ถอนเป็นวันทำการถัดไป๑.๓พันธบัตรรัฐบาลนี้มีอัตราดอกเบี้ยร้อยละ ๔.๘๗๕ ต่อปี ชำระปีละ ๒ ครั้ง ในวันที่ ๒๒มิถุนายน และ ๒๒ ธันวาคม ของทุกปีสำหรับดอกเบี้ยงวดสุดท้ายจะชำระพร้อมกับต้นเงินของพันธบัตรรัฐบาลหากวันครบกำหนดชำระดอกเบี้ยตรงกับวันหยุดธนาคารแห่งประเทศไทยให้เลื่อนไปชำระในวันทำการถัดไป๒.วิธีการจัดจำหน่ายพันธบัตรรัฐบาลมีดังนี้๒.๑วิธีการเสนอประมูลอัตราผลตอบแทน (Competitive Bidding: CB) ซึ่งผู้ที่ได้รับการจัดสรรพันธบัตรรัฐบาลได้แก่ ธนาคารพาณิชย์ บริษัทหลักทรัพย์ และสำนักงานประกันสังคม๒.๒วิธีการเสนอซื้อ (Non Competitive Bidding: NCB) ในวงเงินไม่เกินร้อยละ ๒๐ ของวงเงินจำหน่ายโดยวิธีการเสนอประมูลอัตราผลตอบแทนซึ่งไม่มีผู้ที่ได้รับการจัดสรรพันธบัตรรัฐบาล๓.การจำหน่ายพันธบัตรรัฐบาลตามนัยข้อ ๒ดำเนินการเมื่อวันที่ ๒๗ มกราคม ๒๕๕๙ จำนวน ๑๐,๐๐๐ ล้านบาทโดยมีรายละเอียดผลการจำหน่ายพันธบัตรรัฐบาล ในปีงบประมาณ พ.ศ. ๒๕๕๙ ครั้งที่ ๘ดังนี้วันที่จำหน่ายวันที่ชำระเงินวิธีการจำหน่ายวงเงินจำหน่าย(ล้านบาท)จำนวนเงินที่ได้รับ(บาท)ส่วนเพิ่ม/ส่วนลด(บาท)ดอกเบี้ยจ่ายรับล่วงหน้า(บาท)อัตราผลตอบแทนเฉลี่ย(ร้อยละต่อปี)๒๗ มกราคม ๒๕๕๙ ๒๙ มกราคม ๒๕๕๙CB๑๐,๐๐๐๑๒,๔๘๙,๒๕๗,๐๕๕.๐๕๒,๔๓๘,๕๐๓,๖๕๕.๐๕๕๐,๗๕๓,๔๐๐.๐๐๒.๖๙๓๘NCB----รวม๑๐,๐๐๐๑๒,๔๘๙,๒๕๗,๐๕๕.๐๕๒,๔๓๘,๕๐๓,๖๕๕.๐๕๕๐,๗๕๓,๔๐๐.๐๐๔.กระทรวงการคลังได้แต่งตั้งให้ธนาคารแห่งประเทศไทยเป็นผู้จัดจำหน่ายนายทะเบียนและตัวแทนรับจ่ายเงินที่ได้จากการจำหน่ายพันธบัตรโดยกำหนดค่าธรรมเนียมในการจัดการในอัตราไม่เกินร้อยละ ๐.๐๕ของราคาพันธบัตรรัฐบาลที่จำหน่ายได้ ดอกเบี้ยที่ชำระ และต้นเงินกู้ตามพันธบัตรที่ชำระคืนประกาศ ณ วันที่ ๑มีนาคม พ.ศ. ๒๕๕๙สุทธิรัตน์ รัตนโชติรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปริยานุช/จัดทำ๗ มีนาคม ๒๕๕๙วริญา/ตรวจ๗ มีนาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๕๕ ง/หน้า ๗/๔ มีนาคม ๒๕๕๙
ประกาศเทศบาลเมืองอ่างทองประกาศเทศบาลเมืองอ่างทองเรื่องการจัดระบบข้อมูลข่าวสารส่วนบุคคลของเทศบาลเมืองอ่างทองอำเภอเมืองอ่างทองจังหวัดอ่างทอง[๑] เพื่อเป็นการให้ประชาชนได้มีโอกาสรับรู้ข้อมูลข่าวสารเกี่ยวกับการจัดระบบข้อมูลข่าวสารส่วนบุคคลของหน่วยงานของรัฐและเป็นการส่งเสริมให้มีความเป็นหน่วยงานของรัฐเพื่อประชาชนมากยิ่งขึ้น เทศบาลเมืองอ่างทองจึงออกประกาศเกี่ยวกับการจัดระบบข้อมูลข่าวสารส่วนบุคคลของเทศบาลเมืองอ่างทอง อำเภอเมืองอ่างทองจังหวัดอ่างทอง ตามพระราชบัญญัติข้อมูลข่าวสารของราชการ พ.ศ. ๒๕๔๐ หมวด ๓ มาตรา ๒๓(๓) ดังนี้๑. ประกาศของบุคคลที่มีการเก็บข้อมูลไว้๑.๑ พนักงานเทศบาล สังกัดเทศบาลเมืองอ่างทอง๑.๒ ลูกจ้างประจำ สังกัดเทศบาลเมืองอ่างทอง๑.๓ พนักงานจ้างทั่วไปและพนักงานจ้างตามภารกิจ สังกัดเทศบาลเมืองอ่างทอง๒. ประเภทของระบบข้อมูลข่าวสารส่วนบุคคล๒.๑ แฟ้มประวัติ/บัตรประวัติ๓. ลักษณะการใช้ข้อมูลตามปกติ๓.๑ ใช้ในการบริหารงานบุคลของเทศบาลเมืองอ่างทอง๔. วิธีการตรวจสอบข้อมูลข่าวสารของเจ้าของข้อมูล๔.๑ ยื่นคำร้องขอตรวจสอบแฟ้มประวัติพนักงานเทศบาล/บัตรประวัติพนักงานเทศบาล๕. วิธีการขอให้แก้เปลี่ยนแปลงข้อมูลการแก้ไขเพิ่มเติมรายการแฟ้มประวัติพนักงานเทศบาล/บัตรประวัติพนักงานเทศบาลและลูกจ้างมีแนวทางปฏิบัติ ดังนี้๕.๑ รายการเปลี่ยนแปลงหรือเพิ่มเติมที่จะต้องแจ้งให้พนักงานประวัติ(ปลัดเทศบาล) เพื่อบันทึกในแฟ้มประวัติ/ทะเบียนประวัติ(๑) การได้รับการแต่งตั้ง โอน ย้าย การเลื่อนระดับการเลื่อนขั้นเงินเดือน(๒) การผ่านการอบรม ดูงานและการได้รับเครื่องราชอิสริยาภรณ์แจ้งการเปลี่ยนแปลงเพิ่มเติมรายการดังกล่าว โดยแนบสำเนาเอกสารหลักฐานที่เกี่ยวข้องให้งานการเจ้าหน้าที่สำนักปลัดเทศบาลจำนวน ๓ ชุด(๓) การเพิ่มวุฒิการศึกษา ใช้หลักฐานประกาศนียบัตรปริญญาบัตร และสำเนาใบแสดงผลการศึกษา (Transcript) จำนวน๓ ชุด(๔) การเปลี่ยนแปลงชื่อตัว - ชื่อสกุล ให้แจ้งการเปลี่ยนแปลงโดยแนบสำเนาเอกสารหลักฐานใบเปลี่ยนชื่อตัว - ชื่อสกุล จำนวน ๓ ชุด(๕) การเพิ่มเติมรายการอื่นๆ เช่นการได้รับการคัดเลือกเป็นข้าราชการดีเด่นเป็นต้นให้ส่งสำเนาใบประกาศหลักฐานอื่นๆ จำนวน ๓ ชุด๕.๒ เอกสารหลักฐานที่ส่งให้พนักงานประวัติ (ปลัดเทศบาล)ต้องรับรองสำเนาถูกต้องตามระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖ (รวมแก้ไขเพิ่มเติม)ทุกฉบับ๖. แหล่งข้อมูล๖.๑ เจ้าของประวัติ๖.๒ คำสั่งแต่งตั้ง โอน ย้าย การเลื่อนระดับ การเลื่อนขั้นเงินเดือน๖.๓ คำสั่งอื่นๆ ที่เกี่ยวกับการบริหารงานบุคคลจึงประกาศให้ทราบโดยทั่วกันประกาศณ วันที่ ๓๑ กรกฎาคม พ.ศ. ๒๕๔๙ชัยสุวพันธุ์นายกเทศมนตรีเมืองอ่างทองพัชรินทร์/ผู้จัดทำ๒๙กันยายน ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๙๘ ง/หน้า ๔๐/๒๒ กันยายน ๒๕๔๙
กฎกระทรวงกำหนดเขตทะเลชายฝั่ง ในบริเวณจังหวัดชุมพร พ.ศ. 2565กฎกระทรวง กำหนดเขตทะเลชายฝั่ง ในบริเวณจังหวัดชุมพร พ.ศ. ๒๕๖๕อาศัยอำนาจตามความในบทนิยามคำว่า "ทะเลชายฝั่ง" ในมาตรา ๕ และมาตรา ๖ วรรคหนึ่ง แห่งพระราชกำหนดการประมง พ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้กำหนดให้จังหวัดชุมพร มีเขตทะเลชายฝั่ง ดังต่อไปนี้ (๑) ระยะหนึ่งจุดห้าไมล์ทะเลถึงห้าไมล์ทะเล นับจากแนวชายฝั่งทะเลที่น้ำทะเลจรดแผ่นดินบริเวณชายฝั่ง (๒) ระยะหนึ่งจุดหกไมล์ทะเลถึงสองจุดห้าไมล์ทะเล นับจากแนวชายฝั่งทะเลที่น้ำทะเลจรดแผ่นดินบริเวณชายเกาะ ทั้งนี้ ภายในแนวเขตตามแผนที่ท้ายกฎกระทรวงนี้ให้ไว้ ณ วันที่ ๗ พฤศจิกายน พ.ศ. ๒๕๖๕ เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ และมาตรา ๖ วรรคหนึ่ง แห่งพระราชกำหนดการประมง พ.ศ. ๒๕๕๘ บัญญัติให้รัฐมนตรีว่าการกระทรวงเกษตรและสหกรณ์มีอำนาจออกกฎกระทรวงกำหนดให้เขตทะเลชายฝั่งในบริเวณใด มีระยะนับจากแนวชายฝั่งทะเลออกไปน้อยหรือมากกว่าสามไมล์ทะเลก็ได้แต่ต้องไม่น้อยกว่าหนึ่งจุดห้าไมล์ทะเลและไม่เกินสิบสองไมล์ทะเล สมควรกำหนดเขตทะเลชายฝั่งของจังหวัดชุมพรให้มีระยะนับจากแนวชายฝั่งทะเลออกไปน้อยหรือมากกว่าสามไมล์ทะเล เพื่อประโยชน์ในการกำหนดมาตรการบริหารจัดการทรัพยากรสัตว์น้ำในเขตทะเลชายฝั่งให้อยู่ในภาวะที่เหมาะสมและสามารถทำการประมงได้อย่างยั่งยืนจึงจำเป็นต้องออกกฎกระทรวงนี้
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 21/2547เรื่อง การคํานวณและการรายงานการคํานวณเงินกองทุนสภาพคล่องสุทธิ(ฉบับที่ 9) อาศัยอํานาจตามความในมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 1(3) แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์ ลงวันที่ 18 พฤษภาคม พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ให้ยกเลิกความในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 50/2540 เรื่อง การคํานวณและการรายงานการคํานวณเงินกองทุนสภาพคล่องสุทธิ ลงวันที่ 24 ธันวาคม พ.ศ. 2540 และให้ใช้ความต่อไปนี้แทน "ข้อ 2 ในประกาศนี้ "รายงานการคํานวณเงินกองทุนสภาพคล่องสุทธิ" หมายความว่า รายงานการคํานวณเงินกองทุนสภาพคล่องสุทธิ หรือการดํารงฐานะทางการเงินตามแบบและวิธีการที่กําหนดตามข้อ 3 "ข้อมูลอิเล็กทรอนิกส์" หมายความว่า ข้อความที่ได้สร้าง ส่ง รับ เก็บรักษาหรือประมวลผล ด้วยวิธีการทางอิเล็กทรอนิกส์ "ระบบรับส่งการรายงานเกี่ยวกับบริษัทหลักทรัพย์" หมายความว่า ระบบการรับส่งข้อมูลอิเล็กทรอนิกส์ที่สํานักงานกําหนด เพื่อให้บริษัทหลักทรัพย์ใช้ในการยื่นรายงานเกี่ยวกับบริษัทหลักทรัพย์กับสํานักงานให้นําบทนิยามตามข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 37/2540 เรื่อง การดํารงเงินกองทุนสภาพคล่องสุทธิ ลงวันที่ 15 ตุลาคม พ.ศ. 2540 มาใช้บังคับกับประกาศนี้ด้วย"ข้อ ๒ ให้เพิ่มความต่อไปนี้เป็นข้อ 5/1แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 50/2540 เรื่อง การคํานวณและการรายงานการคํานวณเงินกองทุนสภาพคล่องสุทธิ ลงวันที่ 24 ธันวาคม พ.ศ. 2540 "ข้อ 5/1 ในกรณีที่บริษัทหลักทรัพย์ประสงค์จะยื่นรายงานการคํานวณเงินกองทุนสภาพคล่องสุทธิต่อสํานักงานในรูปของข้อมูลอิเล็กทรอนิกส์ ให้บริษัทหลักทรัพย์ยื่นรายงานดังกล่าวผ่านระบบรับส่งการรายงานเกี่ยวกับบริษัทหลักทรัพย์ โดยดําเนินการให้เป็นไปตามระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์"ข้อ ๓ ประกาศนี้ให้ใช้บังคับตั้งแต่วันที่ 1 กรกฎาคม 2547 เป็นต้นไปผู้มีอํานาจลงนาม - ประกาศ ณ วันที่ 25 พฤษภาคม พ.ศ. 2547 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
คำพิพากษาศาลฎีกาที่ 947/2520หลักกฎหมาย: บรรยายฟ้องว่าจำเลยเคยต้องคำพิพากษาจำคุกฐานลักทรัพย์มาแล้วพ้นโทษไม่เกิน 5 ปี ขอให้เพิ่มโทษแม้ไม่อ้างบทมาตราในคำขอท้ายฟ้องศาลเพิ่มโทษได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 947/2520พนักงานอัยการกรมอัยการโจทก์นายสำอางค์ อ่อนละมูล กับพวกจำเลย ป.วิ.อ. ม. 159บรรยายฟ้องว่าจำเลยเคยต้องคำพิพากษาจำคุกฐานลักทรัพย์มาแล้วพ้นโทษไม่เกิน 5 ปี ขอให้เพิ่มโทษแม้ไม่อ้างบทมาตราในคำขอท้ายฟ้องศาลเพิ่มโทษได้(สมชัย ทรัพยวณิช-มาโนช จรมาศ-ประเสริฐ วราภรณ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 947/2520พนักงานอัยการกรมอัยการโจทก์นายสำอางค์ อ่อนละมูล กับพวกจำเลย ป.วิ.อ. ม. 159บรรยายฟ้องว่าจำเลยเคยต้องคำพิพากษาจำคุกฐานลักทรัพย์มาแล้วพ้นโทษไม่เกิน 5 ปี ขอให้เพิ่มโทษแม้ไม่อ้างบทมาตราในคำขอท้ายฟ้องศาลเพิ่มโทษได้(สมชัย ทรัพยวณิช-มาโนช จรมาศ-ประเสริฐ วราภรณ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการกํากับหลักทรัพย์และตลาดหลักทรัพย์ที่ กธ. 30/2563เรื่อง การกําหนดลักษณะการให้คําแนะนําแก่ประชาชนที่ไม่ถือเป็นการประกอบธุรกิจสินทรัพย์ดิจิทัลประเภทการเป็นที่ปรึกษาสินทรัพย์ดิจิทัล อาศัยอํานาจตามความในข้อ 3 แห่งประกาศกระทรวงการคลัง เรื่อง กําหนดกิจการอื่นที่เกี่ยวกับสินทรัพย์ดิจิทัลให้เป็นธุรกิจสินทรัพย์ดิจิทัลเพิ่มเติม พ.ศ. 2563 ลงวันที่ 19 ตุลาคม พ.ศ. 2563คณะกรรมการ ก.ล.ต. ออกประกาศไว้ดังต่อไปนี้ข้อ ๑ ในประกาศนี้ "การให้คําแนะนํา" หมายความว่า การให้คําแนะนําแก่ประชาชนไม่ว่าโดยทางตรงหรือทางอ้อมเกี่ยวกับคุณค่าของคริปโทเคอร์เรนซีหรือโทเคนดิจิทัล หรือความเหมาะสมในการลงทุนที่เกี่ยวกับคริปโทเคอร์เรนซีหรือโทเคนดิจิทัลนั้น หรือที่เกี่ยวกับการซื้อ ขาย หรือแลกเปลี่ยนคริปโทเคอร์เรนซีหรือโทเคนดิจิทัลใด ๆ ข้อ ๒ การให้คําแนะนําของธนาคารแห่งประเทศไทยที่จํากัดเฉพาะคริปโทเคอร์เรนซีหรือโทเคนดิจิทัลที่ออกและดําเนินการโดยธนาคารแห่งประเทศไทย ไม่ถือเป็นการประกอบธุรกิจที่ปรึกษาสินทรัพย์ดิจิทัลข้อ ๓ การให้คําแนะนําเกี่ยวกับคริปโทเคอร์เรนซีหรือโทเคนดิจิทัลในลักษณะอย่างใดอย่างหนึ่งดังต่อไปนี้ ไม่ถือเป็นการประกอบธุรกิจที่ปรึกษาสินทรัพย์ดิจิทัล(1) การให้คําแนะนําเกี่ยวกับโทเคนดิจิทัลซึ่งมีลักษณะที่ครบถ้วนดังนี้ (ก) โทเคนดิจิทัลที่มีการกําหนดสิทธิในการได้มาซึ่งสินค้าหรือบริการที่เฉพาะเจาะจง หรือที่มีการกําหนดสิทธิในการได้มาซึ่งสิทธิดังกล่าว (ข) สินค้าหรือบริการตาม (ก) พร้อมที่จะให้ผู้ถือใช้ประโยชน์ได้ทันทีตั้งแต่มีการให้คําแนะนํา(2) การให้คําแนะนําเกี่ยวกับคริปโทเคอร์เรนซีหรือโทเคนดิจิทัลที่ผู้ออกกําหนดมูลค่าไว้กับสกุลเงินบาทในอัตราคงที่และผู้ออกมีกลไกที่ชัดเจนในการคงมูลค่าที่กําหนดไว้ดังกล่าวข้อ ๔ ประกาศนี้ให้ใช้บังคับตั้งแต่วันที่ 1 มกราคม พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 2 ธันวาคม พ.ศ. 2563 (นายพิชิต อัคราทิตย์) ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๘๘๑ (พ.ศ. ๒๕๕๙)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่องกำหนดมาตรฐานผลิตภัณฑ์อุตสาหกรรมฟังก์ชันนิรภัยของระบบที่เกี่ยวข้องกับความปลอดภัยที่ใช้ไฟฟ้า/อิเล็กทรอนิกส์/อิเล็กทรอนิกส์แบบโปรแกรมได้เล่ม ๖ แนวทางการประยุกต์ใช้ มอก.2732 เล่ม 2 และมอก. 2732 เล่ม 3 อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ.๒๕๕๘ รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรม ฟังก์ชันนิรภัยของระบบที่เกี่ยวข้องกับความปลอดภัยที่ใช้ไฟฟ้า/อิเล็กทรอนิกส์/อิเล็กทรอนิกส์แบบโปรแกรมได้เล่ม ๖ แนวทางการประยุกต์ใช้ มอก. 2732 เล่ม 2 และมอก. 2732 เล่ม 3 มาตรฐานเลขที่มอก. 2732 เล่ม 6 - 2559 ไว้ ดังมีรายละเอียดต่อท้ายประกาศนี้ ทั้งนี้ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๒๓กันยายน พ.ศ. ๒๕๕๙อรรชกา สีบุญเรืองรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมฟังก์ชันนิรภัยของระบบที่เกี่ยวข้องกับความปลอดภัยที่ใช้ไฟฟ้า/อิเล็กทรอนิกส์/อิเล็กทรอนิกส์แบบโปรแกรมได้เล่ม ๖ แนวทางการประยุกต์ใช้ มอก. 2732 เล่ม 2 และมอก. 2732 เล่ม 3 (มอก. 2732เล่ม 6 - 2559)(ดูข้อมูลจากภาพกฎหมาย)ปริยานุช/จัดทำ๙ ธันวาคม ๒๕๕๙วริญา/ตรวจ๙ ธันวาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๘๒ ง/หน้า ๕/๖ ธันวาคม ๒๕๕๙
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 12/2547เรื่อง การจัดทําและการส่งแฟ้มข้อความและแบบรายงานของบริษัทจัดการ อาศัยอํานาจตามความในข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์ ลงวันที่18 พฤษภาคม พ.ศ. 2535 ประกอบกับข้อ 38 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่16 ธันวาคม พ.ศ. 2541 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 48/2543 เรื่อง การจัดทําและการส่งแฟ้มข้อความและแบบรายงานของบริษัทจัดการ ลงวันที่ 11 ตุลาคม พ.ศ. 2543 ข้อ ๒ ในประกาศนี้ "แฟ้มข้อความ" หมายความว่า การจัดเก็บข้อมูลโดยการบันทึกข้อมูลนั้นในรูปแบบ อิเล็กทรอนิกส์ (electronic file) "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม "กองทุนรวม" หมายความว่า กองทุนปิดและกองทุนเปิด "กองทุนปิด" หมายความว่า กองทุนรวมประเภทไม่รับซื้อคืนหน่วยลงทุนที่จัดตั้งและจัดการโดยบริษัทจัดการ "กองทุนเปิด" หมายความว่า กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ "ระบบรับส่งการรายงานธุรกิจจัดการกองทุนรวม" หมายความว่า ระบบการรับส่งข้อมูลอิเล็กทรอนิกส์ที่สํานักงานกําหนดให้ใช้สําหรับส่งแฟ้มข้อความผ่านเครือข่ายระหว่างสํานักงานกับบริษัทจัดการ (ระบบ Investment Management Reporting System) "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ ให้บริษัทจัดการจัดทําข้อมูลดังต่อไปนี้ในรูปแบบแฟ้มข้อความที่สํานักงานจัดส่งให้ (1) ข้อมูลการลงทุนของกองทุนรวมเป็นรายกองทุน (2) ข้อมูลการลงทุนของกองทุนรวมทุกกองทุน (3) ข้อมูลการขายและรับซื้อคืนหน่วยลงทุนของกองทุนเปิดเป็นรายกองทุน (4) ข้อมูลการจ่ายเงินปันผลแก่ผู้ถือหน่วยลงทุนเป็นรายกองทุน (5) ข้อมูลค่าใช้จ่ายที่เรียกเก็บจากผู้ถือหน่วยลงทุนของกองทุนเปิดเป็นรายกองทุน (6) ข้อมูลการลงทุนของกองทุนรวมภายใต้การจัดการของบริษัทจัดการ การจัดทําแฟ้มข้อความตาม (1) ถึง (6) ให้จัดทําเป็นรายเดือนโดยใช้ข้อมูลของวันที่หนึ่งของเดือนถึงวันทําการสุดท้ายของเดือน และจัดส่งให้สํานักงานผ่านระบบรับส่งการรายงานธุรกิจจัดการกองทุนรวมภายในวันที่สิบห้าของเดือนถัดไป ทั้งนี้ ในการจัดทําและส่งแฟ้มข้อความดังกล่าว บริษัทจัดการต้องดําเนินการให้เป็นไปตามระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ข้อ ๔ บริษัทจัดการต้องจัดให้มีระบบเก็บรักษาข้อมูลสํารองของข้อมูลในแฟ้มข้อความที่ส่งให้สํานักงานตามข้อ 3 ไว้อย่างน้อยหนึ่งปีนับแต่วันส่งข้อมูลดังกล่าวต่อสํานักงานข้อ ๕ ในการจัดทําข้อมูลในรูปแบบแฟ้มข้อความตามข้อ 3(2) ถึง (6) ของเดือนมีนาคม พ.ศ. 2547 ถึงเดือนพฤษภาคม พ.ศ. 2547 ให้บริษัทจัดการจัดทําข้อมูลในรูปเอกสารและจัดส่งให้สํานักงานภายในกําหนดระยะเวลาเดียวกับการส่งแฟ้มข้อความข้อ ๖ ประกาศนี้ให้ใช้บังคับตั้งแต่วันที่ 1 เมษายน พ.ศ. 2547 เป็นต้นไปผู้มีอํานาจลงนาม - ประกาศ ณ วันที่ 17 กุมภาพันธ์ พ.ศ. 2547 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
ประกาศกระทรวงเกษตรและสหกรณ์เรื่องกำหนดขนาดเรือประมงที่ต้องถูกควบคุมและเฝ้าระวังพ.ศ. ๒๕๖๐ อาศัยอำนาจตามความในมาตรา๘๑ แห่งพระราชกำหนดการประมง พ.ศ. ๒๕๕๘ ซึ่งแก้ไขเพิ่มเติมโดยพระราชกำหนดการประมง(ฉบับที่ ๒) พ.ศ. ๒๕๖๐ รัฐมนตรีว่าการกระทรวงเกษตรและสหกรณ์ออกประกาศไว้ดังต่อไปนี้ข้อ๑ ให้ยกเลิก(๑)ประกาศกระทรวงเกษตรและสหกรณ์ เรื่องกำหนดขนาดเรือประมงที่ออกไปทำการประมงพาณิชย์ที่ต้องถูกควบคุมและเฝ้าระวัง พ.ศ.๒๕๕๙(๒)ประกาศกระทรวงเกษตรและสหกรณ์ เรื่องกำหนดขนาดเรือประมงที่ออกไปทำการประมงพาณิชย์ที่ต้องถูกควบคุมและเฝ้าระวัง(ฉบับที่ ๒) พ.ศ. ๒๕๖๐ข้อ๒ ให้เจ้าของเรือที่จดทะเบียนตามกฎหมายว่าด้วยเรือไทยประเภทการใช้ทำการประมงและมีขนาดตั้งแต่สิบตันกรอสขึ้นไปต้องดำเนินการ ดังต่อไปนี้(๑)จัดทำสมุดบันทึกการทำการประมง ซึ่งอย่างน้อยต้องประกอบด้วย วันที่เข้าออกท่าเทียบเรือประมงประเภทของเครื่องมือที่ใช้ทำการประมง พื้นที่ในการทำการประมงและตำแหน่งเรือในขณะจับสัตว์น้ำ จุดจอดเรือประเภทและปริมาณของสัตว์น้ำที่จับได้หรือการเททิ้งสัตว์น้ำ การขนถ่ายสัตว์น้ำการนำสัตว์น้ำขึ้นท่าเทียบเรือประมง ซึ่งต้องรับรองความถูกต้องโดยผู้ควบคุมเรือ และต้องส่งรายงานให้กรมประมงทราบตามระยะเวลาและโดยวิธีการที่อธิบดีประกาศกำหนด(๒)กรณีเรือที่ใช้ประกอบกับเครื่องมือทำการประมงประเภทอวนลาก อวนล้อมจับ และอวนครอบปลากะตักต้องแจ้งการเข้าออกท่าเทียบเรือประมง ณ ศูนย์ควบคุมการแจ้งเรือเข้าออกตามหลักเกณฑ์และวิธีการที่อธิบดีประกาศกำหนดและในกรณีเข้าเทียบท่าเพื่อขนถ่ายสัตว์น้ำ หรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงต้องส่งมอบสำเนาบันทึกการทำการประมงและเอกสารหลักฐานอื่น ตามที่อธิบดีประกาศกำหนด(๓)จัดทำเครื่องหมายประจำเรือประมงตามหลักเกณฑ์และวิธีการที่อธิบดีประกาศกำหนด(๔)กลับเข้าท่าเทียบเรือประมงตามหลักเกณฑ์และระยะเวลาที่อธิบดีประกาศกำหนดข้อ๓ ให้เจ้าของเรือที่จดทะเบียนตามกฎหมายว่าด้วยเรือไทยประเภทการใช้ทำการประมงและมีขนาดตั้งแต่สามสิบตันกรอสขึ้นไปต้องดำเนินการดังต่อไปนี้(๑) ติดตั้งระบบติดตามเรือประมงและดูแลรักษาให้ระบบดังกล่าว สามารถใช้งานได้ตลอดเวลา ทั้งนี้ตามหลักเกณฑ์และวิธีการที่อธิบดีประกาศกำหนด(๒)แจ้งการเข้าออกท่าเทียบเรือประมงทุกครั้ง ณศูนย์ควบคุมการแจ้งเรือเข้าออกตามหลักเกณฑ์และวิธีการที่อธิบดีประกาศกำหนดและในกรณีเข้าเทียบท่าเพื่อขนถ่ายสัตว์น้ำ หรือนำสัตว์น้ำ หรือผลิตภัณฑ์สัตว์น้ำขึ้นท่าเทียบเรือประมงต้องส่งมอบสำเนาบันทึกการทำการประมง และเอกสารหลักฐานอื่นตามที่อธิบดีประกาศกำหนดข้อ๔[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๙ ตุลาคม พ.ศ. ๒๕๖๐พลเอกฉัตรชัย สาริกัลยะรัฐมนตรีว่าการกระทรวงเกษตรและสหกรณ์ ปวันวิทย์/อัญชลี/จัดทำ๓๐ตุลาคม ๒๕๖๐นุสรา/ตรวจ๑กันยายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๕๗ ง/หน้า ๑/๑๘ ตุลาคม ๒๕๖๐
พระราชกฤษฎีกาพระราชกฤษฎีกากำหนดจำนวน เขตอำนาจและวันเปิดทำการของศาลแขวงในจังหวัดนครปฐมและจังหวัดนนทบุรีพ.ศ. ๒๕๓๒ ภูมิพลอดุลยเดช ป.ร.ให้ไว้ ณ วันที่ ๒๘มกราคม พ.ศ. ๒๕๓๒เป็นปีที่ ๔๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดจำนวน เขตอำนาจและวันเปิดทำการของศาลแขวงในจังหวัดนครปฐมและจังหวัดนนทบุรีอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย และมาตรา ๓แห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวง พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดจำนวนเขตอำนาจ และวันเปิดทำการของศาลแขวง ในจังหวัดนครปฐมและจังหวัดนนทบุรี พ.ศ. ๒๕๓๒มาตรา ๒[๑] พระราชกฤษฎีกานี้ให้ใช้บังคับตั้งแต่วันประกาศในราชกิจจานุเบกษาเป็นต้นไปมาตรา ๓ในจังหวัดนครปฐม ให้มีศาลแขวงหนึ่งศาล มีเขตอำนาจในอำเภอทุกอำเภอและเปิดทำการตั้งแต่วันที่ ๑ พฤษภาคม พ.ศ. ๒๕๓๒ เป็นต้นไปมาตรา ๔ในจังหวัดนนทบุรี ให้มีศาลแขวงหนึ่งศาล มีเขตอำนาจในอำเภอทุกอำเภอและเปิดทำการตั้งแต่วันที่ ๑ พฤษภาคม พ.ศ. ๒๕๓๒ เป็นต้นไปมาตรา ๕ให้รัฐมนตรีว่าการกระทรวงยุติธรรมรักษาการตามพระราชกฤษฎีกานี้ผู้รับสนองพระบรมราชโองการพลเอก ชาติชาย ชุณหะวัณนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่จังหวัดนครปฐมและจังหวัดนนทบุรีมีการแผ่ขยายตัวเมืองอย่างรวดเร็วมีประชากรจำนวนมาก และมีคดีความผิดเล็ก ๆ น้อย ๆ ขึ้นสู่ศาลเพิ่มมากขึ้นแต่จังหวัดนครปฐมและจังหวัดนนทบุรีต่างก็มีศาลจังหวัดเท่านั้น ดังนั้นเพื่อแบ่งเบาภาระของศาลจังหวัดทั้งสองแห่ง สมควรเปิดทำการศาลแขวงในจังหวัดนครปฐมและจังหวัดนนทบุรีขึ้นแห่งละหนึ่งศาลมีเขตอำนาจในอำเภอทุกอำเภอในจังหวัดนั้น และเปิดทำการตั้งแต่วันที่ ๑ พฤษภาคม พ.ศ.๒๕๓๒ เป็นต้นไป และโดยที่มาตรา ๓แห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวง พ.ศ. ๒๔๙๙บัญญัติว่าให้ตั้งศาลแขวงตามกฎหมายว่าด้วยพระธรรมนูญศาลยุติธรรมขึ้นในทุกจังหวัดในจังหวัดหนึ่งจะมีศาลแขวงกี่ศาล และมีเขตอำนาจเพียงใด และจะเปิดทำการได้เมื่อใดให้ประกาศโดยพระราชกฤษฎีกาจึงจำเป็นต้องตราพระราชกฤษฎีกานี้ศุภกรณ/ผู้จัดทำ๒๖ ตุลาคม ๒๕๕๓เอกฤทธิ์/ผู้ตรวจ๔ พฤศจิกายน ๒๕๕๓[๑] ราชกิจจานุเบกษาเล่ม ๑๐๖/ตอนที่ ๒๓/ฉบับพิเศษ หน้า ๗/๙ กุมภาพันธ์ ๒๕๓๒
ประกาศคณะกรรมการกํากับตลาดทุนที่ ทจ. 8/2558เรื่อง หลักเกณฑ์ เงื่อนไข และวิธีการในการเสนอขาย หุ้นของบริษัทจํากัดโดยผู้ถือหุ้น \_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 และมาตรา 34 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ในประกาศนี้(1) "ผู้ลงทุนสถาบัน" หมายความว่า ผู้ลงทุนสถาบันตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันและผู้ลงทุนรายใหญ่(2) คําว่า "บริษัทย่อย" "ผู้ที่เกี่ยวข้อง" "ผู้บริหาร" และ "ผู้ถือหุ้นรายใหญ่" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายหลักทรัพย์ข้อ ๒ การเสนอขายหุ้นของบริษัทจํากัดโดยผู้ถือหุ้นตามมาตรา 34 ให้เป็นไปตามหลักเกณฑ์ดังต่อไปนี้(1) เป็นการเสนอขายในลักษณะใดลักษณะหนึ่งดังนี้ (ก) การเสนอขายหุ้นต่อผู้ลงทุนโดยเฉพาะเจาะจงซึ่งมีจํานวนไม่เกินห้าสิบรายภายในรอบระยะเวลาสิบสองเดือนใด ๆ (ข) การเสนอขายหุ้นต่อผู้ลงทุนสถาบัน หรือ (ค) การเสนอขายหุ้นซึ่งผู้ขายและผู้ซื้อเป็นผู้ถือหุ้นของบริษัทจํากัดนั้น (2) ไม่มีการโฆษณาการเสนอขายหุ้นดังกล่าวเป็นการทั่วไป เว้นแต่เป็นการแจกจ่ายเอกสารที่เกี่ยวกับหุ้นที่จะเสนอขายหรือกําลังเสนอขายให้กับบุคคลเฉพาะเจาะจงหรือบุคคลเท่าที่จําเป็น เพื่อให้การเสนอขายหุ้นดังกล่าวอยู่ภายในลักษณะที่กําหนดไว้ใน (1) เท่านั้น การนับจํานวนผู้ลงทุนตาม (1) (ก) ไม่นับรวมส่วนที่เสนอขายต่อผู้ลงทุนตาม (1) (ข) และ (ค) ไม่ว่าการเสนอขายดังกล่าวจะกระทําในเวลาเดียวกันหรือต่างเวลากันข้อ ๓ เพื่อประโยชน์ในการพิจารณาลักษณะการเสนอขายหุ้นตามข้อ 2 ให้ถือปฏิบัติว่าในกรณีที่มีผู้ถือหุ้นหลายรายร่วมกันเสนอขายหุ้นซึ่งออกโดยบริษัทเดียวกัน หรือเสนอขายในระยะเวลาใกล้เคียงกัน ให้นับรวมการเสนอขายของผู้ถือหุ้นทุกราย เป็นการเสนอขายหุ้นโดยผู้ถือหุ้นเพียงหนึ่งราย ทั้งนี้ การร่วมกันเสนอขายหุ้นดังกล่าวให้รวมถึงพฤติการณ์ ดังต่อไปนี้ด้วย(1) ผู้ถือหุ้นแต่ละรายเสนอขายหุ้นในราคาและระยะเวลาเดียวกันหรือใกล้เคียงกัน และ(2) ปรากฏข้อเท็จจริงอย่างใดอย่างหนึ่งดังต่อไปนี้(ก) ผู้ถือหุ้นแต่ละรายเป็นผู้ที่มีความสัมพันธ์ใกล้ชิดกัน(ข) ผู้ถือหุ้นส่วนใหญ่เป็นผู้บริหารหรือผู้ถือหุ้นรายใหญ่ของบริษัทผู้ออกหลักทรัพย์หรือบริษัทย่อย หรือเป็นผู้ที่เกี่ยวข้องกับบุคคลดังกล่าว(ค) เงินที่ได้รับจากการเสนอขายหุ้นของผู้ถือหุ้นแต่ละรายในที่สุดไปสู่บุคคลเดียวกันข้อ ๔ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2558 เป็นต้นไป ผู้มีอํานาจลงนาม - ประกาศ ณ วันที่ 2 เมษายน พ.ศ. 2558 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
ประกาศของคณะปฏิวัติ ฉบับที่ 111 (ยกเลิก)ประกาศของคณะปฏิวัติ ฉบับที่ ๑๑๑ (ยกเลิก)โปรดดูรายละเอียดของกฎหมายที่เว็บไซต์ราชกิจจานุเบกษา /
คำพิพากษาศาลฎีกาที่ 73342หลักกฎหมาย: ฟ้องขับไล่แลเรียกค่าเสียหาย ๓๐๐ บาทศาลล่างทั้ง ๒ พิพากษายืนให้ขับไล่แลให้ค่าเสียหายจำเลยฎีกาในข้อเท็จจริง ฎีกาตัดสินว่าฎีกาต้องห้ามตามพระราชบัญญัติอุทธรณ์ฎีกา มาตรา ๔ ให้ยกฎีกา ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 814 - 815/2466นายเคลือบ นางเหงี่ยมโจทก์นายคำกับพวกล. พ.ร.บ.ลักษณฎีกาอุทธรณ์ พ.ศ.2461 ม. 4ฟ้องขับไล่แลเรียกค่าเสียหาย ๓๐๐ บาทศาลล่างทั้ง ๒ พิพากษายืนให้ขับไล่แลให้ค่าเสียหายจำเลยฎีกาในข้อเท็จจริง ฎีกาตัดสินว่าฎีกาต้องห้ามตามพระราชบัญญัติอุทธรณ์ฎีกา มาตรา ๔ ให้ยกฎีกา(ศรี-มโน-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ฟ้องขับไล่แลเรียกค่าเสียหาย ๓๐๐ บาทศาลล่างทั้ง ๒ พิพากษายืนให้ขับไล่แลให้ค่าเสียหายจำเลยฎีกาในข้อเท็จจริง ฎีกาตัดสินว่าฎีกาต้องห้ามตามพระราชบัญญัติอุทธรณ์ฎีกา มาตรา ๔ ให้ยกฎีกา ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 814 - 815/2466นายเคลือบ นางเหงี่ยมโจทก์นายคำกับพวกล. พ.ร.บ.ลักษณฎีกาอุทธรณ์ พ.ศ.2461 ม. 4ฟ้องขับไล่แลเรียกค่าเสียหาย ๓๐๐ บาทศาลล่างทั้ง ๒ พิพากษายืนให้ขับไล่แลให้ค่าเสียหายจำเลยฎีกาในข้อเท็จจริง ฎีกาตัดสินว่าฎีกาต้องห้ามตามพระราชบัญญัติอุทธรณ์ฎีกา มาตรา ๔ ให้ยกฎีกา(ศรี-มโน-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ